CELEX: 62015FN0082
Language: fi
Date: 2015-05-26 00:00:00
Title: Asia F-82/15: Kanne 26.5.2015 – ZZ v. EIP

24.8.2015   
            
            
               FI
            
            
               Euroopan unionin virallinen lehti
            
            
               C 279/59
            
         Kanne 26.5.2015 – ZZ v. EIP
   (Asia F-82/15)
   (2015/C 279/75)
   Oikeudenkäyntikieli: italia
   
      Asianosaiset
   
   
      Kantaja: ZZ (edustajat: asianajajat L. Isola ja G. Isola)
   
      Vastaaja: Euroopan investointipankki
   
      Oikeusriidan kohde ja kuvaus
   
   Yhtäältä päätöksen, jolla päätettiin olla korvaamatta kantajalle vuonna 2007 annetusta laserhoidosta aiheutuneita kuluja, ja toisaalta pankin vuonna 2014 tekemien kyseisestä päätöksestä seuranneiden ja siihen liittyvien päätösten kumoaminen
   
      Vaatimukset
   
   
               —
            
            
               Päätös, joka on annettu tiedoksi 4.12.2014, ja kaikki siihen liittyvät, siitä seuranneet ja sitä edeltäneet toimet, joihin kuuluvat epäilemättä EIP:n 8.1.2014, 31.1.2014, 14.2.2014, 24.2.2014, 30.4.2014 ja 3.7.2014 päivätyt kirjeet, sekä pankin asiantuntijalääkäri M:n 26.2.2008 antama lausunto ja lokakuussa 2008 antama raportti ja lopuksi lääkäri S:n 6.10.2014 antama lausunto on kumottava
            
         
               —
            
            
               EIP on velvoitettava korvaamaan 3  000 euron suuruinen summa, joka vastaa kantajan 29., 30. ja 31.10.2007 ja 21., 22. ja 23.11.2007 suoritetun laserhoidon antamisesta maksamaa summaa, ja maksamaan kohtuullinen korvaus henkisestä kärsimyksestä korkoineen ja hyväksyttyjen summien rahan arvon alenemiseen liittyvine korvauksineen
            
         
               —
            
            
               toissijaisesti Euroopan unioni on velvoitettava maksamaan 3  000 euron suuruinen summa korvauksena kantajalle Euroopan unionin epäselvien säännösten ja määräysten takia aiheutuneesta vahingosta korkoineen ja rahan arvon alenemiseen liittyvine korvauksineen
            
         
               —
            
            
               EIP ja Euroopan unioni on velvoitettava maksamaan yhteisvastuullisesti kohtuullinen korvaus henkisestä kärsimyksestä ja korvaamaan oikeudenkäyntikulut.